pythainlp/thai-wiki-dataset-v4 huggingface dataset:
ถนนเชื่อมสัมพันธ์

ถนนเชื่อมสัมพันธ์ (อักษรโรมัน: Thanon Chueam Samphan) เป็นถนนสายหนึ่งของเขตหนองจอก กรุงเทพมหานคร มีระยะทางทั้งหมดประมาณ 6.5 กิโลเมตร เป็นถนนขนาด 2–7 ช่องทางจราจร มีจุดเริ่มต้นจากถนนสุวินทวงศ์ (ทางแยกลำผักชี) ในท้องที่แขวงลำผักชี มุ่งไปทางทิศตะวันออกเฉียงเหนือ ข้ามคลองลำต้นกล้วยเข้าสู่ท้องที่แขวงโคกแฝด ผ่านสนามกีฬาบางกอกอารีนา เมื่อถึงซอยเชื่อมสัมพันธ์ 4 จึงข้ามคลองเข้าสู่ท้องที่แขวงกระทุ่มราย ผ่านมหาวิทยาลัยเทคโนโลยีมหานคร ตัดกับถนนเลียบวารีและถนนสังฆสันติสุข (ทางแยกหนองจอก) บริเวณสำนักงานเขตหนองจอก ตัดกับถนนบุรีภิรมย์บริเวณวงเวียนหอนาฬิกาหนองจอก ข้ามคลองแสนแสบเข้าสู่ท้องที่แขวงหนองจอก ไปสิ้นสุดที่ถนนสกุลดี (ทางแยกแป๊ะหลิ่ว) ในอดีตถนนเชื่อมสัมพันธ์เคยเป็นทางหลวงแผ่นดินหมายเลข 3120 (ลำผักชี-หนองจอก) ปัจจุบันอยู่ในความดูแลของกรุงเทพมหานคร
วัดถ้ำเขาน้อย

วัดถ้ำเขาน้อย  เป็นวัดพุทธศาสนานิกายมหายาน ก่อตั้งเมื่อ 140 ปีที่แล้ว (พ.ศ. 2426) โดยหลวงพ่อแห้ง (妙參大師) เป็นหนึ่งในสถานที่ท่องเที่ยวสำคัญของจังหวัดกาญจนบุรี มีพระเจดีย์คีรีบรมธาตุ/เจดีย์หมื่นพุทธ วัดแห่งนี้ก่อสร้างขึ้นด้วยสถาปัตยกรรมและศิลปกรรมจีน รูปแบบพุทธศาสนานิกายมหายาน ที่ชาวญวนนับถือ 
ประวัติ วัดถ้ำเขาน้อย (龍山寺) เป็นวัดเก่าแก่อีกวัดหนึ่งในพระพุทธศาสนามหายาน (ฝ่ายอนัมนิกาย) ตั้งอยู่ ณ ตำบลม่วงชุม อำเภอท่าม่วง จังหวัดกาญจนบุรี
ก่อตั้งมาเมื่อปี พ.ศ. 2426 โดยมี พระหลวงปู่แห้ง (กั๊กเง้ง) เป็นพระจีนมาพำนักเป็นรูปแรก ต่อมายังมีพระจีนอีก 2 รูปมาปกครองดูแล จากนั้น พระอาจารย์เตี๊ยบถ่อ ซึ่งเป็นพระสงฆ์มหายาน ฝ่ายอนัมนิกาย (ญวน) มาปกครองดูแล และส่งต่อการบูรณะดูแลรุ่นต่อรุ่นมาจนถึงปัจจุบันที่ 140 ปีแล้ว โดยมีลูกศิษย์ของพระคณานัมธรรมวิริยาจารย์ (หลวงอาเกี๊ยด) อดีตเจ้าอาวาสและรองเจ้าคณะใหญ่ฝ่ายอนัมนิกาย คือ "องปลัดวิเชียร เถี่ยนอี๊" เป็นเจ้าอาวาส ปกครองดูแลอยู่ในปัจจุบัน
ทั้งวัดถ้ำเสือ (จังหวัดกาญจนบุรี) และวัดถ้ำเขาน้อยเป็นสถานที่ท่องเที่ยวสำคัญของจังหวัดกาญจนบุรี ด้วยทิวทัศน์ที่ล้อมรอบด้วยทุ่งนา ในปี พ.ศ. 2559 วัดทั้งสองได้ปรากฏเป็นฉากหลังสำคัญในมิวสิกวิดีโอเพลง "Love on Me" ของศิลปินที่มีชื่อเสียงในระดับสากล แกแลนทิส
สิ่งก่อสร้างและสถานที่เคารพบูชา.
สถานที่สำคัญหลักต่าง ๆ ภายในวัด
วัดเจ็ดยอด (จังหวัดเชียงราย)

วัดเจ็ดยอด เป็นพระอารามหลวงชั้นตรี ชนิดสามัญ ในอำเภอเมืองเชียงราย จังหวัดเชียงราย สันนิษฐานว่าวัดนี้สร้างขึ้นในสมัยอาณาจักรล้านนา หรือก่อนที่พญามังรายจะตั้งเมืองเชียงราย ต่อมาถูกทิ้งร้างภายหลังการรุกรานจากพม่า ต่อมาในรัชสมัยพระบาทสมเด็จพระนั่งเกล้าเจ้าอยู่หัว วัดเจ็ดยอดได้ถูกบูรณปฏิสังขรณ์พร้อมกับการเดินทางกลับไปสร้างเมืองของคนท้องถิ่นที่อาศัยในพระนครนำโดยพระเจ้ามโหตรประเทศ พระเจ้าเชียงใหม่ ซึ่งในขณะนั้นวัดและพระธาตุอยู่ในสภาพชำรุดผุผัง พระครูบาคันธะคนฺธวํโสจึงชักชวนชาวบ้านให้ช่วยกันบูรณะวัด ตั้งแต่ปี พ.ศ. 2386 เป็นต้นมา วัดเจ็ดยอดได้รับสถานะพระอารามหลวงในวันที่ 31 พฤษภาคม พ.ศ. 2521
ชื่อวัด "เจ็ดยอด" นั้นบางตำนานกล่าวว่ามาจากในขณะที่กำลังบูรณปฏิสังขรณ์วัด ขุดพบฐานของพระธาตุที่ตั้งเรียงกันรวมเจ็ดองค์ ในขณะที่บางตำนานกล่าวว่า บริเวณนั้นมี วัดร้างถึง 7 วัด พระครูบาฯ ไม่สามารถดูแลได้ทั่วถึงจึงรวมวัดทั้งหมดสร้างเป็นวัดเดียว และสร้างพระธาตุเจดีย์เจ็ดยอดพร้อมทั้งให้ชื่อวัดเจ็ดยอด ตามชื่อวัดโพธารามหรือวัดเจ็ดยอด จังหวัดเชียงใหม่
ในวันที่ 19 มกราคม พ.ศ. 2565 เกิดฟ้าผ่าที่องค์พระธาตุเจ็ดยอด ส่งผลให้ผิวคอนกรีตทาสีขาวด้านนอกส่วนชั้นที่ 1-5 ของเจดีย์แตกกะเทาะออกมาให้เห็นอิฐด้านใน แต่โครงสร้างในภาพรวมไม่ได้รับความเสียหายแต่อย่างใด
วัดเจ็ดยอด (แก้ความกำกวม)

วัดเจ็ดยอด อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ทะเลวัดเดน

ทะเลวัดเดน หรือ ; ; ; #เปลี่ยนทาง) เป็นเขตน้ำตื้นริมฝั่งบริเวณตะวันออกเฉียงใต้ของทะเลเหนือ ตั้งอยู่ระหว่างยุโรปภาคพื้นทวีปตะวันตกเฉียงเหนือกับแนวหมู่เกาะฟรีเชียน ก่อให้เกิดบริเวณน้ำตื้นที่มีที่ลุ่มราบน้ำขึ้นถึงกับพื้นที่ชุ่มน้ำ บริเวณนี้มีความหลากหลายทางชีวภาพสูงและเป็นพื้นที่สำคัญในการผสมพันธุ์และการอพยพของนก ใน ค.ศ. 2009 ทะเลวัดเดนส่วนดัตช์และเยอรมันถูกประกาศเป็นแหล่งมรดกโลกของยูเนสโก และส่วนของเดนมาร์กค่อยถูกเพิ่มในเดือนมิถุนายน ค.ศ. 2014
ทะเลวัดเดนทอดยาวจากเด็นเฮ็ลเดอร์ทางตะวันตกเฉียงเหนือของประเทศเนเธอร์แลนด์ ผ่านชะวากทะเลของประเทศเยอรมนี ไปยังชายฝั่งทางเหนือที่สกัลลิงเงินในประเทศเดนมาร์ก ซึ่งมีชายฝั่งรวม และกินพื้นที่รวมประมาณ ในอดีต บริเวณนี้มักถูกน้ำท่วมรุนแรง ทำให้มีผู้เสียชีวิตหลายพันคน บางครั้งถึงขั้นเปลี่ยนรูปร่างชายฝั่ง มีการสร้างคันดินจำนวนมากกับถนนข้ามแหล่งน้ำบางส่วน และน้ำท่วมในช่วงไม่กี่ปีที่ผ่านมาทำให้มีผู้เสียชีวิตน้อยหรือไม่มีเลย (แม้ว่าจะมีคันดินกั้นน้ำบางแห่งและในพื้นที่ไม่ค่อยถูกบุกรุกในประวัติศาสตร์ที่ผ่านมาก็ตาม) จึงทำให้เป็นการเปลี่ยนแปลงแหล่งที่อยู่ของมนุษย์มากที่สุดในโลก
พระอาทิตย์ตก

พระอาทิตย์ตก คือช่วงเวลาที่ดวงอาทิตย์ลับขอบฟ้าไปจากการมองเห็น
พระอาทิตย์ตกอย่างสมบูรณ์ หมายถึงเมื่อดวงอาทิตย์ทั้งดวงไม่สามารถมองเห็นได้อีก ส่งผลให้ระยะเวลากลางวันโดยเฉลี่ยยาวกว่ากลางคืนเล็กน้อย เนื่องจากกลางคืนจะเริ่มต้นเมื่อลับตาแล้วเท่านั้น ในขณะที่การกระเจิงแสงในชั้นบรรยากาศยังคงทำให้ท้องฟ้าสว่างอยู่ จึงทำให้ช่วงเวลาพระอาทิตย์ตกไม่ตรงกับเวลาที่มืดสนิท
ช่วงระหว่างที่ดวงอาทิตย์ลับขอบฟ้าแต่ยังไม่ตกอย่างสมบูรณ์เรียกว่า "สนธยา" โดยช่วงเวลาตั้งแต่ขอบแรกของดวงอาทิตย์หายไปจนสิ้นสุดทั้งหมดใช้เวลาประมาณ 3–4 นาที ทั้งนี้ขึ้นอยู่กับฤดูกาลและละติจูด เช่น บริเวณใกล้เส้นศูนย์สูตรจะใช้เวลานานกว่า 2 นาที
พระอาทิตย์ตกมักถูกนับเป็นจุดสิ้นสุดของวัน
โปร์ตูกอวู

โปร์ตูกอวู  เป็นเขตหนึ่งในจำนวนสองเขตของเทศบาลซีนึช ประเทศโปรตุเกส ตั้งอยู่ห่างจากกรุงลิสบอนไปทางทิศใต้ (ตามชายฝั่งตะวันตกของภูมิภาคอาเล็งแตฌู) ประมาณ 160 กิโลเมตร ก่อตั้งขึ้นเมื่อวันที่ 31 ธันวาคม ค.ศ. 1984 มีพื้นที่ 48.73 ตารางกิโลเมตร และมีประชากร 1,160 คน (ค.ศ. 2001) ความหนาแน่นของประชากรคิดเป็น 22.9 คนต่อตารางกิโลเมตร เป็นที่รู้จักในเรื่องชายหาด
ใกล้ชายฝั่งมีเกาะปือซือไกรู (Pessegueiro) ซึ่งมีป้อมปราการอยู่ และเป็นส่วนหนึ่งของเขตโปร์ตูกอวูด้วย
วัดเจดีย์เจ็ดยอด เชียงแสน

พระธาตุเจดีย์เจ็ดยอด (วัดเจ็ดยอด เชียงแสน) เป็นโบราณสถานในอำเภอเชียงแสน จังหวัดเชียงราย ตั้งอยู่ในหมู่อาคารของวัดพระธาตุผาเงา ตั้งอยู่เหนือองค์พระธาตุผาเงาไปบนดอยประมาณ 1 กิโลเมตร ปัจจุบันเหลือแต่เพียงซากเจดีย์ที่ชำรุดจนไม่เห็นสภาพเดิม บริเวณโดยรอบมีความร่มรื่นปกคลุมด้วยไม้ใหญ่และถูกพัฒนาเป็นสถานปฏิบัติธรรม ปัจจุบันพระธาตุถูกสร้างครอบด้วยองค์เจดีย์ตั้งชื่อว่า พระบรมธาตุพุทธนิมิตเจดีย์ สร้างขึ้นในปี พ.ศ. 2537
ยศทหารในกองทัพสวีเดน

ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพสวีเดนในสมัยต่าง ๆ
พัฒนาการ.
ค.ศ. 1957 - 1972.
หมายเหตุ ชั้นยศจอมพล (Fältmarskalk) เป็นชั้นยศสูงสุด "โดยนิตินัย" ก่อนการปฏิรูปกองทัพ ค.ศ. 1972, นับตั้งแต่ ค.ศ. 1824 ยังไม่มีผู้ใดได้รับการแต่งตั้งในชั้นยศนี้.
เหรียญแนวรบด้านตะวันออก

เหรียญ "ยุทธการเหมันต์ด้านตะวันออก"  เป็นเครื่องอิสริยาภรณ์ทางทหารของเยอรมนีในช่วงสงครามโลกครั้งที่สอง เพื่อเป็นบำเหน็จให้แก่บุคคลชาวเยอรมันและชาวประเทศฝ่ายอักษะ ซึ่งที่ปฏิบัติหน้าที่ในแนวรบด้านตะวันออกของเยอรมันในช่วงการทัพฤดูหนาว เมื่อวันที่ 15 พฤศจิกายน ค.ศ. 1941 ถึง 15 เมษายน ค.ศ. 1942 ถูกจัดทำขึ้นเมื่อวันที่ 26 พฤศจิกายน คศ. 1942 และเป็นที่รู้จักกันโดยทั่วไปในชื่อว่า "Ostmedaille" (เหรียญตะวันออก) หรือ"เหรียญแนวรบรัสเซีย" 
เหรียญนี้ยังได้ถูกเรียกอีกอย่างว่า เหรียญแช่แข็งเนื้อ หรือ"เครื่องอิสริยาภรณ์เนื้อแช่แข็ง"  โดยบุคคลที่อยู่สังกัดในแฮร์(กองทัพบกเยอรมัน), ลุฟท์วัฟเฟอ(กองทัพอากาศเยอรมัน) และวัฟเฟิน-เอ็สเอ็สเป็นผู้รับรางวัล
ฟรีเชีย

ฟรีเชีย , ฟริสลอน , ฟรีสลันด์  หรือ ฟรีสลันท์  เป็นชื่อภูมิภาคชายฝั่งตลอดมุมด้านตะวันออกเฉียงใต้ของทะเลเหนือ ทุกวันนี้เป็นส่วนหนึ่งของประเทศเนเธอร์แลนด์ (รวมถึงจังหวัดฟรีสลันด์สมัยใหม่) และประเทศเยอรมนี ฟรีเชียเป็นบ้านเกิดเมืองนอนดั้งเดิมของชาวฟรีเชียซึ่งเป็นชนเจอร์แมนิกกลุ่มหนึ่งที่พูดภาษาฟรีเชีย ภาษานี้จัดอยู่ในกลุ่มภาษาแองโกล-ฟรีเชียนร่วมกับภาษาอังกฤษและภาษาสกอต
โรคพยาธิหอยโข่ง

โรคพยาธิหอยโข่งหรือโรคพยาธิปอดหนู  เป็นโรคติดเชื้อพยาธิหอยโข่งหรือพยาธิปอดหนู ("Angiostrongylus cantonensis") จากการทานหอยทาก ทากหรือมอลลัสกาที่ดิบหรือปรุงไม่สุก รวมถึงทานผักและผลไม้หรือดื่มน้ำที่ไม่สะอาด การติดเชื้อพยาธิหอยโข่งในมนุษย์ก่อให้เกิดโรคเยื่อหุ้มสมองอักเสบหรือเยื่อหุ้มสมองกับสมองอักเสบ แต่ผู้ป่วยส่วนใหญ่สามารถหายได้เองโดยไม่ต้องรับการรักษา อย่างไรก็ตาม ในรายที่มีอาการร้ายแรง อาจมีอาการผิดปกติทางระบบประสาทส่วนกลางจนถึงขั้นเสียชีวิต
พยาธิหอยโข่งเป็นนีมาโทดาที่อาศัยอยู่ในหลอดเลือดแดงในปอดของหนู จึงมีอีกชื่อคือพยาธิปอดหนู (rat lungworm) ตัวเต็มวัยมีลักษณะเรียว ยาวประมาณ 2-3 เซนติเมตร ไข่พยาธิจะอาศัยอยู่ในมูลของหนู ซึ่งเป็นอาหารของทากหรือมอลลัสกา เมื่อมนุษย์ได้รับเชื้อเข้าไปจะมีระยะฟักตัวประมาณ 1 สัปดาห์ถึง 1 เดือน อาการแรกเริ่มได้แก่ปวดท้อง คลื่นไส้ อาเจียนและอ่อนแรง ก่อนจะมีไข้ ปวดคอและศีรษะ รวมถึงมีอาการผิดปกติทางระบบประสาทและดวงตา
การตรวจหาพยาธิหอยโข่งเป็นไปได้ยาก แพทย์จึงใช้วิธีการตรวจอีโอซิโนฟิลในน้ำหล่อสมองไขสันหลังเพื่อวินิจฉัยโรคเยื่อหุ้มสมองอักเสบ รวมถึงการสแกนสมองและตรวจสารน้ำในร่างกาย การรักษานิยมใช้ยาฆ่าพยาธิ เช่น อัลเบนดาโซล (albendazole), มีเบนดาโซล (mebendazole) หรือไอเวอร์เมกติน (ivermectin) ร่วมกับยาแก้อักเสบ วิธีป้องกันมักมีการแนะนำให้หลีกเลี่ยงการทานทากหรือมอลลัสกาดิบและการดื่มน้ำที่ปนเปื้อน
กางเขนสเปน

กางเขนสเปน เป็นเครื่องอิสริยาภรณ์ที่มีความโดดเด่นของเยอรมนีเพื่อเป็นการปูนบำเหน็จให้กับทหารเยอรมันที่ได้เข้าร่วมในสงครามกลางเมืองสเปน ต่อสู้รบเพื่อนายพลฝ่ายชาตินิยม ต่อมาได้กลายเป็นผู้นำสเปน ฟรันซิสโก ฟรังโก
หอพักสงเคราะห์

หอพักสงเคราะห์ หรือที่นิยมเรียกทับศัพท์ว่า โฮสเท็ล หรือ โฮสเต็ล  คือรูปแบบหนึ่งของโรงแรม ที่มีลักษณะเปิดให้แขกเข้าพักโดยนอนรวมกับแขกคนอื่นในห้องพักแบบหอนอน (dormitory, dorm) ซึ่งนิยมทำเป็นเตียงสองชั้น ส่วนใหญ่มักรองรับนักท่องเที่ยวสะพายเป้และมีราคาต่อคืนที่ประหยัด (budget hotel) ในประเทศไทยมีหอพักสงเคราะห์จำนวนมากในแหล่งท่องเที่ยวเช่น ถนนข้าวสาร ถนนนิมมานเหมินทร์
โดยปกติหอพักสงเคราะห์จะมีการแบ่งห้องพักเป็นขนาดตามจำนวนเตียง ตั้งแต่ 24, 16, 8, 4 เตียง ซึ่งราคาก็จะสูงขึ้นตามความเป็นส่วนตัวของห้องพัก ในบางแห่งมีการแยกหอนอนแบบหญิงล้วน (female dorm) ไว้เฉพาะ ด้วยความที้เป็นห้องพักรวม ห้องน้ำมักจะถูกแยกไว้ด้านนอกเป็นห้องน้ำรวม ซึ่งมีทั้งสุขภัณฑ์และที่อาบน้ำ
ในประเทศไทย.
หอพักสงเคราะห์แห่งแรกในประเทศไทยเชื่อกันว่าคือ "สะพายเป้ โฮสเท็ล" บนถนนสุรศักดิ์ เขตบางรัก ซึ่งเปิดทำการมาก่อนปี พ.ศ. 2554 และได้ปิดตัวลงในราวปี พ.ศ. 2559 ธุรกิจหอพักสงเคราะห์ในประเทศไทยเริ่มเป็นที่แพร่หลายในถนนข้าวสารและบริเวณแหล่งท่องเที่ยวในกรุงเทพมหานครราวปี พ.ศ. 2557–2558 สังเกตได้จากหอพักสงเคราะห์แห่งแรก ๆ เช่น หลับดีโฮสเท็ล (Lub-D Hostel), เบด สเตชั่น โฮสเท็ล (Bed Station Hostel), เดอะยาร์ดโฮสเท็ล (The Yard Hostel), มอนอเมอร์โฮสเท็ล (Monomer Hostel) เป็นต้น ในปีเดียวกันธุรกิจหอพักสงเคราะห์ก็เริ่มแพร่หลายในจังหวัดท่องเที่ยวของไทย ได้แก่ จังหวัดเชียงใหม่ (โดยเฉพาะบนถนนนิมมานเหมินทร์), เกาะเต่า, เกาะสมุย, พัทยา และภูเก็ต
โรงแรมบูทีก.
โรงแรมบูทีก หรือ บูทีกโฮเท็ล  คือหอพักสงเคราะห์รูปแบบหนึ่งที่เน้นความสวยงามในการตกแต่งภายใน ซึ่งถือเป็นวิวัฒนาการใหม่ของหอพักสงเคราะห์จากดั้งเดิมเป็นเพียงที่พักราคาถูก บูทีกโฮเท็ลต้องการสร้างประสบการณ์การพักผ่อนและค้นพบเพื่อนใหม่ที่มาพักในหอนอนเดียวกัน
กางเขนวีรกรรมสงคราม

กางเขนวีรกรรมสงคราม  เป็นเครื่องอิสริยาภรณ์ทหารของนาซีเยอรมนีในช่วงสงครามโลกครั้งที่สอง มีการมอบให้แก่บุคลากรทหารและทั้งพลเรือน มีการสถาปนาแบบเป็นสี่ชั้นจนกระทั่งสิ้นสุดสงคราม นอกจากนี้ ยังมีการทำเป็นรูปแบบเหรียญกลมสำหรับพลเรือนเท่านั้นที่เรียกว่า "เหรียญวีรกรรมสงคราม" ("Kriegsverdienstmedaille") ต่อมาในปีค.ศ. 1957 กองทัพเยอรมนีตะวันตกได้นำเหรียญนี้กลับมาใช้อีกครั้งโดยตัดตราสวัสดิกะออกเพื่อมอบแก่ทหารผ่านศึก
กางเขนวีรกรรมสงครามถูกสถาปนาขึ้นโดยอดอล์ฟ ฮิตเลอร์ ในเดือนตุลาคม ค.ศ. 1939 เพื่อสืบทอดกางเขนเหล็กชั้นสองสำหรับผู้ไม่ได้รบ ซึ่งเลิกใช้ไปในปีค.ศ. 1918
เหรียญกำแพงตะวันตก

เหรียญกำแพงตะวันตก เป็นเครื่องราชอิสริยาภรณ์ทางทางการเมืองของนาซีเยอรมนี ถูกทำขึ้นเมื่อวันที่ 2 สิงหาคม ค.ศ. 1939 และปูนบำเหน็จให้กับผู้ที่ออกแบบและสร้างป้อมปราการบนชายแดนตะวันตกของเยอรมนี เป็นที่รู้จักกันคือ กำแพงตะวันตก หรือในภาษาอังกฤษเรียกว่า แนวซีคฟรีทและมอบให้กับทหารที่ได้เข้าประจำการอยู่ที่นั้นเมื่อวันที่ 15 มิถุนายน ค.ศ. 1938 ถึง 31 มีนาคม ค.ศ. 1939 ในจำนวนทั้งหมด 622,064 เหรียญได้ถูกมอบให้จนกระทั่งวันที่ 31 มกราคม ค.ศ. 1941 ในปี ค.ศ. 1944 ภายหลังการบุกครองของฝ่ายสัมพันธมิตร มันได้ถูก"ทำขึ้นมาใหม่"เพื่อมอบเพื่อมอบให้กับผู้ที่ได้เข้ามามีส่วนร่วมในป้อมปราการบนชายแดนตะวันตก มันได้ถูกมอบให้แก่จำนวนกว่า 800,000 นายในจำนวนทั้งหมดเมื่อสงครามยุติลง
เครื่องหมายยานเกราะ

เครื่องหมายยานเกราะ เป็นเครื่องอิสริยาภรณ์ทางทหารของนาซีเยอรมนีในช่วงสงครามโลกครั้งที่สองเพื่อปูนบำเหน็จให้แก่ทหารในกองพลยานเกราะ ได้ถูกแนะนำเมื่อวันที่ 20 ธันวาคม ค.ศ. 1939 เครื่องหมายยานเกราะเป็นการมอบอำนาจสำหรับบุคคลากรยานเกราะและพันเซอร์แกรนาเดียร์(ทหารราบยานเกราะ)จนกระทั่งได้ถูกติดตั้งด้วยยานพาหนะเกราะ นอกจากนี้ยังได้นำเสนอให้กับสมาชิกกลุ่มยานเกราะลาดตระเวณกับกองพันไรเฟิลของกองพลยานเกราะ อำนาจของเครื่องหมายเหล่านั้นมักจะทำขึ้นในระดับกองร้อยหรือกองพล
รถถังในตรงกลางของเหรียญจะเป็นรถถังแพนเซอร์ 4 เครื่องหมายของการสู้รบด้วยจำนวน 50 และ 100 จะถูกตีด้วยโลหะผสมสังกะสีน้ำหนักเบา นี้เพื่อให้เข็มกลัดมีขนาดใหญ่ขึ้นซึ่งจะทำให้ไม่ถูกดึงออกจากหน้าอกเสื้อได้ ปี ค.ศ. 1957 รุ่นปราศจากนาซีซึ่งจะไม่มีเครื่องหมายนกอินทรีและสวัสติกะ แต่ก็ยังคงไม่เปลี่ยนแปลงใดๆ
เจ้าราชบุตร (โย้)

เจ้าราชบุตร (โย้) เป็นเจ้าผู้ครองนครจำปาศักดิ์ ลำดับที่ 6 (พ.ศ. 2362 - พ.ศ. 2370) และเป็นเจ้าราชบุตรแห่งนครเวียงจันทน์ พระราชโอรสในเจ้าอนุวงศ์ ร่วมกับเจ้าอนุวงศ์ประกาศแยกตัวเป็นอิสระจากอาณาจักรรัตนโกสินทร์ในปี พ.ศ. 2369 - พ.ศ. 2370
ทรัพย์สินส่วนบุคคล

ทรัพย์สินส่วนบุคคล  คือชื่อเรียกทางกฎหมายของความเป็นเจ้าของในทรัพย์สินของนิติบุคคล ทรัพย์สินส่วนบุคคลแตกต่างจากทรัพย์สินสาธารณะที่เป็นของรัฐและต่างจากทรัพย์สินส่วนรวม (collective property หรือ cooperative property) ที่เจ้าของเป็นองค์การนอกภาครัฐ ทรัพย์สินส่วนบุคคลอาจเป็นได้ทั้งสังหาริมทรัพย์ส่วนตัว (สินค้าบริโภค) หรือสินค้าประเภททุน (capital goods) ทรัพย์สินส่วนบุคคลเป็นแนวคิดทางกฎหมายที่อธิบายและบังคับใช้ในระบบการเมืองของประเทศ
พระครูสุทธิคุณรังษี (ทองแดง ปญฺญาทีโป)

พระครูสุทธิคุณรังษี (หลวงพ่อทองแดง ปญฺญาทีโป) แต่ชาวบ้านไร่กล้วยหรือคนทั่วไปนิยมเรียกท่านว่า " หลวงพ่อทอง " ท่านเป็นอดีตเจ้าอาวาสวัดรังษีสุทธาวาส (วัดไร่กล้วย) ตำบลสุรศักดิ์ อำเภอศรีราชา จังหวัดชลบุรี ท่านเป็นพระที่มีเมตตาธรรมสูง ท่านพัฒนาวัดวัดไร่กล้วยจนเจริญตามลำดับ และสร้างโรงเรียนวัดรังษีสุทธาวาสไว้ให้ลูกหลานชาวไร่กล้วยได้มีที่ศึกษาเล่าเรียนสืบไปจนถึงปัจจุบัน แม้หลวงพ่อทอง จะมรณภาพไปแล้วแต่คุณงามความดีของท่านคงอยู่ตลอดไป ปัจจุบันสังขารหลวงพ่อทอง ปญฺญาทีโป ไม่เน่าเปื่อย ทางวัดไร่กล้วย ยังคงเก็บรักษาสรีระสังขารของหลวงพ่อทองไว้ เพื่อให้ศิษยานุศิษย์ และประชาชนทั่วไปได้เข้ามากราบไหว้ได้ที่วัดรังษีสุทธาวาส (วัดไร่กล้วย)
ประวัติ.
พระครูสุทธิคุณรังษี ท่านมีเดิมชื่อ " ทองแดง " นามสกุล " ก้านบัว " เกิดเมื่อวันที่ 4 พฤษภาคม พ.ศ. 2465 ปีจอ โยมบิดาชื่อ นายสี โยมมารดาชื่อ นางไผ่ ก้านบัว พื้นเพเดิมท่านเป็นชาว อำเภอพนัสนิคม จังหวัดชลบุรี หลวงพ่อมีพี่น้องร่วมบิดามารดาทั้งหมด 7 คน หลวงพ่อทองเป็นบุตรคนที่ 4 ในช่วงชีวิตที่ท่านครองเพศฆราวาสนั้น ได้ช่วยบิดามารดาประกอบอาชีพทั่วไป
จากนั้นจึงได้เข้าสมัครรับราชการทหารเป็นเวลากว่า 2 ปี ภายหลังที่ท่านใช้ชีวิตเยี่ยงฆราวาสมาอย่างโชกโชนแล้ว หลวงพ่อทองจึงคิดจะบวชเพื่อแทนคุณบิดามารดา ท่านจึงตัดสินใจเข้าอุปสมบทเป็นพระภิกษุในพุทธศาสนา
อุปสมบท.
เมื่ออายุได้ 24 ปี หลวงพ่อทอง จึงได้อุปสมบท ณ พัทธสีมาวัดเนินสังข์สกฤษฏาราม ตำบลวัดหลวง อำเภอพนัสนิคม จังหวัดชลบุรี เมื่อวันที่ 11 พฤษภาคม พ.ศ. 2489 โดยมี
- พระอุปัชฌาย์ พระครูสังวรศรีลาจารย์ (พระครูเจียม) วัดหลวงพรหมาวาส ตำบลวัดหลวง อำเภอพนัสนิคม จังหวัดชลบุรี
- พระกรรมวาจาจารย์ พระมหาเที่ยง วัดกลางทุมมาวาส ตำบลพนัสนิคม อำเภอพนัสนิคม จังหวัดชลบุรี
- พระอนุสาวนาจารย์ พระอธิการเอียง วัดไร่หลักทอง ตำบลไร่หลักทอง อำเภอพนัสนิคม จังหวัดชลบุรี
ได้รับฉายาทางธรรมว่า ปญฺญาทีโป แปลว่า ผู้มีปัญญาดุจแสงสว่างแห่งดวงประทีป
เมื่อบวชแล้วท่านมีความเคร่งครัดในพระธรรมวินัยอย่างมาก ตั้งใจศึกษาพระธรรมคำสั่งสอนขององค์สมเด็จสัมมาสัมพุทธเจ้า จนซึ้งในรสพระธรรม สุดท้ายจากที่ตั้งใจจะบวชเพื่อทดแทนคุณบิดามารดา พระภิกษุทองขณะนั้นได้ปวารณาตนจะบวชไม่สึก ตั้งแต่บัดนั้นเป็นต้นมา
ศึกษาวิชาอาคม.
หลวงพ่อทอง ท่านได้เดินทางไปศึกษาเล่าเรียนกรรมฐานกับพระอาจารย์หลายรูป และฆราวาส เช่น หลวงพ่อศรี วัดพลับ จังหวัดชลบุรี, หลวงพ่ออิน วัดลาด จังหวัดจันทบุรี, อาจารย์แจ่ม ปั้นมีรส, หลวงพ่อกุหลาบ วัดบางเป้ง จ.ชลบุรี หรือแม้แต่ หลวงปู่เผือก วัดกิ่งแก้ว จ.สมุทรปราการ ท่านก็ฝากตัวเป็นศิษย์ จนสำเร็จวิชาในด้านพระเวทย์หลายด้าน เช่น วิชาดูเมฆฉาย, วิชาเคี่ยวน้ำมนต์, วิชาชงยาหอมไล่ปีศาจ, วิชาลงยันต์ตรีนิสิงเห, วิชานะปัดตลอด เป็นต้น
มรณภาพ.
หลังจากนั้น หลวงพ่อทอง ท่านเริ่มอาพาธเป็นโรคปอดติดเชื้อ ต้องเข้าออกโรงพยาบาลอยู่บ่อย ๆ จนถึงเมื่อวันที่ 22 สิงหาคม พ.ศ. 2558 เวลาประมาณ 11.10น. หลวงพ่อทอง ปญฺญาทีโป ได้มรณภาพอย่างสงบ ณ โรงพยาบาลสมเด็จพระบรมราชเทวี ณ ศรีราชา ด้วยอาการปอดติดเชื้อ สิริอายุ 94 ปี พรรษาที่ 68
แคทรีโอนา เกรย์

แคทรีโอนา เอลิซา มักนายอน เกรย์ (เกิด 6 มกราคม พ.ศ. 2537) เป็นนางแบบ นักร้อง และนางงามเชื้อสายออสเตรเลียสก็อตแลนด์ เธอได้รับตำแหน่งนางงามจักรวาล 2018 ที่จัดขึ้น ณ กรุงเทพมหานคร ประเทศไทย และเธอเป็นนางงามจักรวาล คนที่ 67 และเป็นนางงามจักรวาลคนที่สามของฟิลิปปินส์ ต่อจากพีอา ววทซ์บัค นางงามจักรวาล 2015
ก่อนหน้านี้ เกรย์เคยได้รับตำแหน่ง มิสเวิลด์2016และไปประกวดมิสเวิลด์ 2016ต่อที่ประเทศสหรัฐอเมริกาโดยเธอทำได้แค่เข้ารอบ 5 คนสุดท้ายทั้งที่ปีนั้นเธอเป็นตัวเก็งที่จะคว้ามงกุฎ
ชีวิตในวัยเด็ก.
เกรย์เป็นลูกคนเดียวเกิดที่เมืองแคนส์ รัฐควีนส์แลนด์ ประเทศออสเตรเลีย พ่อเป็นชาวออสเตรเลียเชื้อสายสกอตแลนด์ชื่อ เอียน เกรย์ แม่คือ นอร์มีตา รากัส มักนายอน ชื่อแคททริโอน่า เกรย์ตั้งตามชื่อคุณย่าของเธอ แคทเธอรีน เกรย์ผู้อพยพจากสก็อตแลนด์ไปยังออสเตรเลียตะวันตกในปี1952 และชื่อเอลิซ่า มักนายอน ตั้งตามชื่อคุณยายของเธอ เอลซ่า มักนายอน เธอเข้ารับการศึกษามัธยมที่ Trinity Anglican School ในเมือนแคนส์เธอเป็นนักร้องนำวงแจ๊สของโรงเรียนและเคยร่วมแสดงละครเวทีมิสไซง่อนในรายการClickโดยรับบทเป็นชาร์ลีวัยหนุ่ม จากนั้นเธอก็ได้รับประกาศนียบัตรสาขาทฤษฎีดนตรีจาก Berklee College of Music ที่บอสตัน รัฐแมสซาชูเซตส์ นอกจากนี้เธอยังได้รับประกาศนียบัตรด้านสันทนาการกลางแจ้งและเข็มขัดสีดำจากสถาบันศิลปะการต่อสู้ Choi Kwang-Do และเธอยังสามารถเล่น กีต้าร์ เปียโน ไวโอลิน เธอมีพรสวรรค์ในการร้องเพลงการเต้นและวาดภาพ ชื่นชอบในศิลปะและการเดินทางท่องเที่ยว เริ่มเข้าสู่วงการนางแบบเมื่ออายุ15ปีแต่ภายหลังจบการศึกษาชั้นมัธยมศึกษาตอนปลายที่ออสเตรเรียในวัย17ปีเกรย์ได้ย้ายไปประกอบอาชีพนางแบบเต็มตัว และเริ่มเข้าสู่วงการนางงามครั้งแรกในปี2016ในวัย22ปี
ชีวิตส่วนตัว.
ปัจจุบันเธอเป็นนักรณรงค์เรื่องHIV/AIDS การสนับสนุนของเธอในตลอดหลายปีที่ผ่านมาได้มุงเน้นที่สิทธิสตรีและผลักดันLGBTQ+ เธอจัดตั้งโครงการระดมทุนเพื่อการศึกษาของเด็กๆในสลัมทอนโดและทำงานร่วมกับองค์กรYoung focus philippinesเพื่อช่วยเหลือเด็กๆอยากไร้และเป็นทูตให้กับองค์กรSmile Trainเพื่อเดินทางไปช่วยเหลือเด็กที่มีอาการปากแหว่งเพดานโหว่ทั่วโลก
วันที่ 23 พฤษภาคม 2020 เธอถูกเปิดเผยว่ากำลังคบหาอยู่กับนักแสดงชาวอเมริกัน แซม มิลบี 
แคทเป็นตัวแทนในการประกวดนางงามจักรวาล 2018 เมื่อวันที่ 17 ธันวาคม พ.ศ. 2561 ซึ่งจัดขึ้นที่อิมแพ็ค อารีน่าในจังหวัดนนทบุรี, ประเทศไทย เธอได้รับชัยชนะในการประกวดและได้ได้สวมใส่มงกุฎมิกิโมโตะเป็นคนสุดท้ายและสายสะพายนางงามจักรวาล ในระหว่างการแข่งขันเธอได้ทำการเดินสโลว์โมชั่นในการแข่งขันชุดว่ายน้ำซึ่งได้รับคำชมจากนางแบบอย่างTyra Banksและนักวิจาร์ณแฟชั่นอย่างแอชลีย์ เกรแฮม
ในฐานะนางงามจักรวาลในวาระของเธอ เธอได้เดินทางไปบราซิล, แคนาดา, ไทย, อินโดนีเซีย, แอฟริกาใต้, สหรัฐอาหรับเอมิเรตส์ และเมืองต่างๆในอเมริกาเพื่อร่วมทำการกุศลและออกงาน
กรรมการศิลปะและวัฒนธรรมแห่งชาติได้แต่งตั้งให้เธอเป็นทูตด้านศิลปะของหน่วยงานนอกจากนั้นเธอยังเป็นเอคอัครราชทูตหัถกรรมพื้นบ้านของกรมการค้าและอุตสาหกรรม
ฟาเนอ

ฟาเนอ  เป็นเกาะเดนมาร์กในทะเลเหนือนอกจากฝั่งทิศตะวันตกเฉียงใต้ของประเทศเดนมาร์ก เป็นเกาะทางเหนือสุดของหมู่เกาะเดนิชวัดเดนซี เทศบาลฟาเนอเป็นเทศบาลบนเกาะฟาเนอและเป็นศูนย์การกลางปกครองของเมืองนอร์บี (Nordby)
เกาะฟาเนอมีทะเลวัดเดนคั่นกับแผ่นดินใหญ่ มีพื้นที่ราว เกาะยาว และกว้าง สามารถเดินทางยังเมืองเอสบีเยร์บนแผ่นดินใหญ่โดยเรือข้ามฟาก ใช้เวลาเดินทาง 12 นาที 
การเมือง.
สภาเทศบาลฟาเนอมีสมาชิก 11 คน โดยจะมีการเลอกตั้งใหม่ทุก ๆ 4 ปี
เปรูจา

เปรูจา (Perusia) เป็นเมืองหลักของแคว้นอุมเบรียและจังหวัดเปรูจา ประเทศอิตาลี มีแม่น้ำไทเบอร์ไหลผ่านเมือง
เมืองตั้งอยู่ราว ทางทิศเหนือของกรุงโรม และ ทางทิศตะวันออกเฉียงใต้ของเมืองฟลอเรนซ์ เมืองพื้นที่ครอบคลุมบริเวณยอดเขาสูงและหุบเขา 
ประวัติศาสตร์ของเมืองเปรูจาสามารถย้อนกลับไปได้ถึงยุคอีทรัสคัน ถือเป็นหนึ่งเมืองสำคัญของอีทรัสคัน
เมืองยังเป็นที่รู้จักในฐานะเมืองมหาวิทยาลัย มีมหาวิทยาลัยเปรูจา ก่อตั้งปี ค.ศ. 1308 มีนักศึกษาราว 34,000 คน มีมหาวิทยาลัยสำหรับชาวต่างชาติเปรูจา (University for Foreigners Perugia) มีนักศึกษา 5,000 คน และยังมีวิทยาลัยเล็ก ๆ อย่างสถาบันการศึกษาวิจิตรศิลป์ "ปีเอโตร วันนุชชี"  เป็นต้น
เปรูจายังเป็นที่รู้จักในฐานะศูนย์กลางวัฒนธรรมและศิลปะของอิตาลี ยังมีการจัดเทศกาลและงานประจำปีหลายงาน อาทิ เทศกาลยูโรชอกโกแลต (จัดตุลาคม), เทศกาลแจ๊ซอุมเบรีย (จัดกรกฎาคม) และเทศกาลวารสารศาสตร์นานาชาติ (เดือนเมษายน)
จิตรกรชื่อดัง ปีเอโตร เปรูจีโน เป็นชาวซิตตาเดลลาปีเอเว ใกล้กับเมืองเปรูจา เขาเป็นผู้เขียนงาน "Sala del Cambio" เป็นชุดเฟรสโก โดยภาพจำนวน 8 ภาพสามารถหาชมได้ที่หอศิลป์แห่งชาติอุมเบรีย
คุรุหรโคพินท์

คุรุหรโคพินท์ หรือ คุรุหริโกบินท์ (Guru Hargobind) เกิดเมื่อปี ค.ศ. 1595 ท่านเป็นคุรุศาสดาองค์ที่ 6 ของศาสนาซิกข์ ท่านได้เข้าสู่การเป็นคุรุศาสดาตั้งแต่ยังอายุเพียง 11 ปี หลังท่านคุรุอรชุน คุรุองค์ที่ 5 ผู้เป็นบิดาของท่านถูกสำเร็จโทษถึงแก่ชีวิตโดยจักรพรรดิชะฮันคีร์แห่งจักรวรรดิโมกุล 
ท่านคุรุหริโควินท์เป็นผู้ริเริ่มระบบกองทัพและการทหารให้แก่ศาสนาซิกข์ นักวิชาการบางกลุ่มมองว่าเพื่อป้องกันชุมชนศาสนาซิกข์หลังบิดาของท่านซึ่งเป็นคุรุสูงสุดขณะนั้นถูกสำเร็จโทษ นอกจากนี้ท่านยังก่อตั้งอกาลตาคัต เพื่อเป็นสถานที่ตัดสินถูก-ผิด ของศาสนิกชน ในบริเวณของหริมันทิรสาหิบ ท่านนับเป็นคุรุศาสดาที่ทรงตำแหน่งนานที่สุด คือ 37 ปี
คุรุหรราย

คุรุหรราย (อ่านว่า "หา-(ระ)-ราย"; 16 มกราคม ค.ศ. 1630 – 6 ตุลาคม ค.ศ. 1661) เป็นคุรุซิกข์องค์ที่ 7 ขึ้นเป็นคุรุตั้งแต่ยังอายุ 14 ปี เมื่อปี ค.ศ. 1644 และเป็นหลานของคุรุหรโคพินท์ คุรุองค์ที่ 6 ท่านดำรงตำแหน่ง 17 ปี ก่อนจะเสียชีวิตด้วยอายุเพียง 31 ปี
คุรุหรรายเป็นที่รู้จักจากการปรับปรุงกองทัพที่คุรุหรโคพินท์รวบรวมไว้ เขาสนับสนุนเจ้าชาย Dara Shukoh ขึ้นครองราชสมบัติจักรวรรดิโมกุล แต่สุดท้ายเจ้าชายถูกจักรพรรดิออรังเซพปลงพระชนม์และขึ้นครองราชย์แทน 
หลังจักรพรรดิออรังเซพขึ้นครองราชย์ในปี ค.ศ. 1658 ก็มีพระราชกระแสรับสั่งให้เรียกคุรุหรรายเข้าเฝ้าเพื่ออธิบายเหตุผลที่ท่านสนับสุนเจ้าชาย Dara Shukoh ขึ้นครองราชย์แทนพระองค์เอง คุรุได้ส่งบุตรคนโตคือรามราย (Ram Rai) เข้าเฝ้าพระเจ้าออรังเซบแทนตัวเอง รามรายถูกขังไว้เป็นตัวประกัน จนกว่าจะได้คำตอบถึงท่อนหนึ่งในพระคัมภีร์ อดิ กรันตะของชาวซิกข์ ที่พระองค์ทรงมองว่าได้กล่าวเชิงเหยียดหยามศาสนาอิสลาม รามรายจึงได้แก้ท่อนท่อนนั้นให้กล่าวเอาใจพระเจ้าออรังเซบแทน คุรุหรรายไม่พอใจในการกระทำที่ขัดต่อพระคัมภีร์สักดิ์สิทธิ์ของซิกข์จึงได้ตัดขาดจากรามราย และตั้งบุตรชายคนรองคือหรกิศันเป็นคุรุองค์ต่อไปแทน
ฟุตซอลโลก 2021

การแข่งขันฟุตซอลโลก 2021 (อังกฤษ: 2021 FIFA Futsal World Cup) เป็นการแข่งขันฟุตซอลโลกครั้งที่ 9 โดยมีประเทศลิทัวเนียเป็นเจ้าภาพ นี้เป็นการเป็นเจ้าภาพครั้งแรกของลิทัวเนียและเป็นครั้งที่สามที่จัดในทวีปยุโรปต่อจากฟุตซอลชิงแชมป์โลก 1989 ที่เนเธอร์แลนด์ และฟุตซอลชิงแชมป์โลก 1996 ที่สเปน
ทัวร์นาเมนต์นี้ตามกำหนดเดิมจะจัดขึ้นในระหว่างวันที่ 12 กันยายน ถึง 3 ตุลาคม ค.ศ. 2020 ในชื่อ ฟุตซอลโลก 2020 อย่างไรก็ตามเนื่องจากเกิดการระบาดทั่วของโควิด-19 ฟีฟ่าได้ประกาศเมื่อวันที่ 3 เมษายน ค.ศ. 2020 ว่าจะมีการตัดสินใจว่าการแข่งขันจะถูกเลื่อนออกไปและกำหนดเวลาใหม่หรือไม่ ซึ่งในวันที่ 12 พฤษภาคม ค.ศ. 2020 ฟีฟ่าได้ประกาศว่าทัวร์นาเมนต์จะจัดขึ้นระหว่างวันที่ 12 กันยายน – 3 ตุลาคม ค.ศ. 2021 ซึ่งจะมีการจับตาดูสถานการณ์ต่อไป
ในปีนี้ฟุตซอลทีมชาติอาร์เจนตินาจะเป็นทีมที่มาป้องกันแชมป์
การจับสลาก.
พิธีการจับสลากอย่างเป็นทางการได้จัดขึ้นเมื่อวันที่ 1 มิถุนายน ค.ศ. 2021, 17:00 CEST , ที่สำนักงานใหญ่ฟีฟ่าในเมือง Zürich, ประเทศสวิตเซอร์แลนด์. 24 ทีมจะถูกจับสลากอยู่ในหกกลุ่มที่มีสี่ทีม. เจ้าภาพ ลิทัวเนีย จะเป็นทีมวางโดยอัตโนมัติอยู่ในโถ 1 และถูกมอบหมายให้อยู่ในตำแหน่ง A1, ขณะที่ทีมที่เหลือถูกจัดวางลงในโถตามลำดับโดยพิจารณาจากผลการแข่งขันฟุตซอลชิงแชมป์โลก 5 ครั้งล่าสุด (ทัวร์นาเมนต์ที่มีมากที่สุดจะมีน้ำหนักมากขึ้น), พร้อมคะแนนโบนัสที่มอบให้กับแชมป์สมาพันธ์. ไม่มีกลุ่มใดที่สามารถบรรจุทีมได้มากกว่าหนึ่งทีมจากแต่ละสมาพันธ์, ยกเว้นจะมีหนึ่งกลุ่มที่มีสองทีมจากยูฟ่าเนื่องจากมีทีมจากยูฟ่าทั้งหมดเจ็ดทีม.
รอบแบ่งกลุ่ม.
ตารางการแข่งขันของการแข่งขันจะถูกปล่อยออกมาในวันที่ 30 เมษายน ค.ศ. 2021.
เวลาทั้งหมดเป็นเวลาท้องถิ่น, EEST .
อันดับผู้ทำประตู.
มีการทำประตู 301 จากการแข่งขัน 52 เฉลี่ย ต่อนัด
การทำประตู 9 ครั้ง
สิทธิการออกอากาศ.
ในประเทศไทยสหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ให้แก่สถานีโทรทัศน์ PPTV HD ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2021 ในทุกนัดที่ฟุตซอลทีมชาติไทยลงแข่งขัน และทางสถานีก็ได้มีการถ่ายทอดสดเกมอื่น ได้แก่ นัดเปิดสนาม, รอบรองชนะเลิศทั้งสองคู่ รวมไปถึงเกมนัดชิงชนะเลิศและชิงอันดับสาม รวมทั้งสิ้น 12 แมตช์
สโมสรฟุตบอลเซาเปาลู

สโมสรฟุตบอลเซาเปาลู  หรือที่รู้จักกันในชื่อ เซาเปาลู เป็นสโมสรฟุตบอลอาชีพในประเทศบราซิล มีที่ตั้งอยู่ในนครเซาเปาลู ลงแข่งขันในแซรียีอาและกังเปโอนาตูเปาลิสตา (ลีกฟุตบอลประจำรัฐเซาเปาลู)
คุรุหรกิศัน

คุรุหรกิศัน  เป็นคุรุซิกข์องค์ที่ 8 ท่านทรงเข้าสู่การเป็นคุรุด้วยพระชนมายุเพียง 5 พรรษา ถือเป็นคุรุที่มีพระชนมายุน้อยที่สุดของซิกข์ เมื่อเดือนตุลาคม ค.ศ. 1661 โดยสืบทอดตำแหน่งนี้จากคุรุหรรายคุรุองค์ที่ 7 พระบิดาของท่าน ท่านสิ้นพระชนม์ด้วยโรคฝีดาษในปี ค.ศ. 1664 กล่าวคือท่านทรงดำรงตำแหน่งเพียง 5 ปีเท่านั้น ซึ่งถือว่าเป็นคุรุที่ทรงดำรงตำแหน่งสั้นที่สุด
ท่านทรงมีสมัญญาว่า บาลคุรุ (Bal Guru) ซึ่งแปลว่าคุรุผู้เยาว์ ท่านเป็นที่จดจำสำหรับพระดำรัสสุดท้ายก่อนสิ้นพระชนม์ "บะบา บะกาเล" (Baba Bakale) ซึ่งแปลความถึงพระอัยกาของท่านคือคุรุเตฆ์บะฮาดุร เพื่อเป็นคุรุองค์ถัดไป
คณะผู้แทนสังเกตการณ์ของสหประชาชาติประจำชายแดนอิรัก–คูเวต

คณะผู้แทนสังเกตการณ์แห่งสหประชาชาติประจำชายแดนอิรัก–คูเวต (อักษรย่อ: UNIKOM) ก่อตั้งขึ้นเมื่อวันที่ 9 เมษายน ค.ศ. 1991 หลังจากเกิดสงครามอ่าวเปอร์เซียโดยข้อมติคณะมนตรีความมั่นคงที่ 689 (ค.ศ. 1991) และนำไปใช้อย่างเต็มที่ในช่วงต้นเดือนพฤษภาคม ค.ศ. 1991
ภารกิจของคณะผู้แทนของผู้สังเกตการณ์ทางทหาร 300 คนคือการเฝ้าระวังเขตปลอดทหาร (DMZ) ตามแนวชายแดนอิรัก–คูเวต และทางน้ำเคาร์อับดุลอัลลอฮ์ โดยยับยั้งการละเมิดชายแดนและรายงานการกระทำที่มีเจตนาร้าย ในวันที่ 5 กุมภาพันธ์ ข้อมติคณะมนตรีความมั่นคงที่ 806 อำนาจที่ได้รับมอบหมายได้รับการขยาย เพื่อรวมถึงการกระทำทางกายภาพเพื่อป้องกันการละเมิดและกองทหารที่ได้รับการขยายสู่สามกองพันทหารราบยานยนต์พร้อมการสนับสนุนซึ่งได้วางแผนไว้
อำนาจที่ได้รับมอบหมายของคณะผู้แทนสังเกตการณ์แห่งสหประชาชาติประจำชายแดนอิรัก–คูเวต ได้เสร็จสิ้นวันที่ 6 ตุลาคม ค.ศ. 2006
สำนักงานใหญ่ของกองทัพอยู่ในอุมกัศร์ ประเทศอิรัก ภายในเขตปลอดทหาร จำนวนกำลังสูงสุดคือ 1,187 คนในวันที่ 28 กุมภาพันธ์ ค.ศ. 1995 คณะมนตรีความมั่นคงแห่งสหประชาชาติได้ขยายอำนาจที่ได้รับมอบหมายออกเป็นครั้งสุดท้ายในเดือนกรกฎาคม ค.ศ. 2003 โดยในช่วงเวลาของการถอนตัวในวันที่ 30 กันยายน ค.ศ. 2003 มีผู้สังเกตการณ์ทางทหารสี่คนและเจ้าหน้าที่พลเรือน 131 คน และในระหว่างการปฏิบัติภารกิจมีผู้เสียชีวิต 18 คน
ผู้มีส่วนร่วมคืออาร์เจนตินา, ออสเตรีย, บังคลาเทศ (รวมถึงกองพันทหารราบยานยนต์), แคนาดา, ชิลี, จีน, เดนมาร์ก, ฟิจิ, ฟินแลนด์, ฝรั่งเศส, เยอรมันนี, กานา, กรีซ, ฮังการี, อินเดีย, อินโดนีเซีย, ไอร์แลนด์, อิตาลี, เคนยา, มาเลเซีย, ไนจีเรีย, นอร์เวย์, ปากีสถาน, โปแลนด์, โรมาเนีย, สหพันธรัฐรัสเซีย (สหภาพโซเวียตก่อนวันที่ 24 ธันวาคม ค.ศ. 1991), เซเนกัล, สิงคโปร์, สวีเดน, สวิตเซอร์แลนด์, ไทย, ตุรกี, สหราชอาณาจักร, สหรัฐ, อุรุกวัย และเวเนซุเอลา นอกจากนี้ ระหว่างขั้นตอนการจัดตั้ง (เมษายน–ตุลาคม ค.ศ. 1991) คณะผู้แทนสังเกตการณ์แห่งสหประชาชาติประจำชายแดนอิรัก–คูเวต รวมถึงกองเหล่าทหารช่างแคนาดา (1 CER) กองพันรักษาความปลอดภัยประกอบด้วยเจ้าหน้าที่บีเอ็นระหว่างประเทศ (SWE-FIN-NOR) และห้ากองร้อยทหารราบ ได้มาจากกองกำลังรักษาสันติภาพของสหประชาชาติในไซปรัส (UNFICYP) และกองกำลังเฉพาะกาลของสหประชาชาติประจำเลบานอน (UNIFIL) คณะผู้แทนเหล่านั้นจัดหาให้โดยออสเตรีย, เดนมาร์ก, ฟีจี, กานา และเนปาล นอกจากนี้ยังมีหน่วยบำรุงรักษา/ซ่อมแซมและกู้คืนจากนอร์เวย์ รวมทั้งกองบัญชาการกองร้อยขนส่งจากสวีเดนที่มาจากกองกำลังเฉพาะกาลของสหประชาชาติประจำเลบานอน
ชนัตถ์ ปิยะอุย

ท่านผู้หญิง ชนัตถ์ ปิยะอุย (นามเดิม หยก แซ่หวัง; 15 พฤษภาคม พ.ศ. 2465 – 3 พฤษภาคม พ.ศ. 2563) ผู้ก่อตั้งและอดีตประธานบริษัท ดุสิตธานี จำกัด (มหาชน) อดีตนายกสมาคมโรงแรม อดีตสมาชิกวุฒิสภา อดีตสมาชิกสภานิติบัญญัติแห่งชาติ พ.ศ. 2516
ประวัติ.
ท่านผู้หญิงชนัตถ์ ปิยะอุย หรือ หยก แซ่หวัง เกิดเมื่อวันที่ 15 พฤษภาคม พ.ศ. 2465 บิดาและมารดา ชื่อ พุฒ และลูกจันทน์ ปิยะอุย บิดาเคยเป็นพ่อค้าไม้ชื่อดังในภาคกลางและภาคเหนือ ส่วนมารดาประกอบการค้าข้าว มีพี่น้องด้วยกัน 6 คน คือ สุภา ปิยะอุย, สุนีรัตน์ เตลาน (ใช้นามสกุลมารดา), ชนัตถ์ ปิยะอุย, ชยาภรณ์ ปิยะอุย, พันโทวรพงษ์ ปิยะอุย และสมพจน์ ปิยะอุย เริ่มเข้ารับการศึกษาที่โรงเรียนเสาวภา ต่อมาศึกษาต่อที่โรงเรียนศึกษานารี เตรียมธรรมศาสตร์ และได้ไปศึกษาต่อที่สหรัฐอเมริกา
ในปี พ.ศ. 2492 ท่านผู้หญิงชนัตถ์ เปิดโรงแรมปริ๊นเซสเป็นแห่งแรกขึ้นที่ถนนเจริญกรุง ซึ่งเป็นโรงแรมใจกลางเมืองแห่งแรก ๆ ที่มีสระว่ายน้ำ ลิฟต์ และเครื่องปรับอากาศ โดยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นองค์ประธานในพิธีเปิด และดำเนินธุรกิจต่าง ๆ ประสบความสำเร็จเป็นลำดับ ต่อมาในปี พ.ศ. 2513 ทำการเปิดโรงแรมดุสิตธานี และได้ขยายกิจการธุรกิจบริการในอุตสาหกรรมการท่องเที่ยวทั้งในและต่างประเทศ รวมทั้งยังได้ก่อตั้งวิทยาลัยดุสิตธานี สถาบันการศึกษาด้านการโรงแรมและบริหารการท่องเที่ยว และโรงเรียนสอนประกอบอาหาร เลอ กอร์ดอง เบลอ ดุสิต นอกจากนี้ยังทำงานให้กับสมาคมและมูลนิธิต่าง ๆ เช่น ดำรงตำแหน่งประธานสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ ประธานกรรมการบริหารสวนหลวง ร.9 และประธานมูลนิธิคุณากร ในพระราชูปถัมภ์
ท่านผู้หญิงชนัตถ์เป็นบุคคลที่มีคุณูปการด้านการพัฒนาการท่องเที่ยวและการโรงแรมทั้งในประเทศและต่างประเทศ โดยนำความรู้และประสบการณ์จากการศึกษาในสหรัฐอเมริกามาประยุกต์ใช้ และได้รับรางวัลต่าง ๆ เช่น บุคคลผู้บำเพ็ญประโยชน์อย่างยิ่งแก่อุตสาหกรรมท่องเที่ยวไทย ประจำปี พ.ศ. 2527, นักบริหารโรงแรม-นักธุรกิจสตรีแห่งปี ประจำปี พ.ศ. 2532 และรางวัล "SHTM Lifetime Achievement Award 2018" ประจำปี พ.ศ. 2561 จากมหาวิทยาลัยโปลิเทคนิคฮ่องกง ที่มอบให้แก่ผู้ประสบความสำเร็จสูงสุดด้านการพัฒนาการท่องเที่ยวและการโรงแรมระดับโลก โดยเป็นผู้หญิงคนเดียวที่ได้รับรางวัลนี้
ท่านผู้หญิงชนัตถ์ สมรสกับปวิต โทณวณิก บุตรของพระยาโทณวณิกมนตรี (วิสุทธิ์ โทณวณิก) ผู้ก่อตั้งสถานธนานุเคราะห์ อดีตประธานธนาคารศรีนคร และมีบุตรธิดา 3 คน คือ ชนินทธ์ โทณวณิก, สินี เธียรประสิทธิ์ และสุนงค์ สาลีรัฐวิภาค (ภรรยานายพีระพันธุ์ สาลีรัฐวิภาค) แต่ชีวิตสมรสของทั้งสองค่อนข้างลุ่ม ๆ ดอน ๆ มาตลอด เนื่องจากอุปนิสัยที่ค่อนข้างแตกต่างกัน เพราะพื้นฐานการดำเนินชีวิตที่แตกต่างกันอย่างมาก จึงเป็นสาเหตุของการหย่าร้างในที่สุด โดยชนัตถ์บอกว่า เธอไม่พอใจที่ปวิตไปค้ำประกันซื้อของให้ญาติคนหนึ่งแล้วตนต้องรับใช้ ซึ่งเธอเคยประสบปัญหานี้มาแล้วกับบิดาที่ต้องล้มละลายเนื่องจากไปช่วยเหลือเพื่อน
ท่านผู้หญิงชนัตถ์ ถึงแก่อนิจกรรมเนื่องจากระบบไหลเวียนโลหิตล้มเหลว เมื่อวันที่ 3 พฤษภาคม พ.ศ. 2563 สิริอายุ 97 ปี โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาพระราชทานเพลิงศพเมื่อวันที่ 23 สิงหาคม ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์.
ท่านผู้หญิงชนัตถ์ ปิยะอุย ได้รับพระราชทานเครื่องราชอิสริยาภรณ์ ดังนี้
เราะฮัฟ มุฮัมมัด อัลกุนูน

เราะฮัฟ มุฮัมมัด มุฏลัก อัลกุนูน (เกิด 11 มีนาคม พ.ศ. 2543) คือชาวซาอุดีอาระเบียที่ถูกควบคุมตัวเมื่อวันที่ 6 มกราคม พ.ศ. 2562 ขณะเดินทางผ่านท่าอากาศยานสุวรรณภูมิ ระหว่างเส้นทางจากประเทศคูเวต ปลายทางประเทศออสเตรเลีย โดยอ้างสิทธิ์ขอลี้ภัยและหนีครอบครัวของเธอ อ้างว่าถูกทำร้ายและขู่ว่าจะฆ่า
ภายหลังการขอความช่วยเหลือทางสื่อสังคมทวิตเตอร์ สำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์) ได้รับรองสถานะผู้ลี้ภัยให้เธอ ซึ่งต่อมาเมื่อวันที่ 11 มกราคม เธอได้รับอนุญาตให้ลี้ภัยในประเทศแคนาดา
เค็นตะ ชิโนฮาระ

เค็นตะ ชิโนฮาระ (; โรมาจิ: "Shinohara Kenta"; เกิด 9 มกราคม พ.ศ. 2517) เป็นนักเขียนการ์ตูนชาวญี่ปุ่นที่มีชื่อเสียงจากผลงานหนังสือการ์ตูนเรื่อง "สเก็ต ดานซ์" ซึ่งตีพิมพ์เป็นการ์ตูนเรื่องยาวในนิตยสารโชเน็งจัมป์รายสัปดาห์ระหว่างปี พ.ศ. 2550 ถึง พ.ศ. 2556 และชนะรางวัลมังงะโชงาคุคังในปี พ.ศ. 2553 
ประวัติ.
ชิโนฮาระเกิดเมื่อวันที่ 9 มกราคม พ.ศ. 2517 ในจังหวัดชิบะ. เริ่มแรกทำงานเป็นมนุษย์เงินเดือน ภายหลังลาออกจากงานเป็นเวลาสองปีเพื่อเตรียมตัวเปิดตัวเป็นนักเขียนการ์ตูน 
ชิโนฮาระทำงานเป็นผู้ช่วยของฮิเดอากิ โซราจิในการเขียนการ์ตูนเรื่อง"กินทามะ"เป็นระยะเวลาสั้น ๆ โดยใช้นามแฝงว่า SHINTAROH NAKAE(; โรมาจิ: "Nakae Shintarō") ซึ่งเป็นคำสลับอักษรของ "Kenta Shinohara" ระหว่างที่ทำงานให้กับโซราจิ ชิโนฮาระเรียกโซราจิว่า "อาจารย์" ผู้ซึ่งสอนทักษะการเขียนการ์ตูนที่จำเป็นให้แก่เขา
ในเดือนมิถุนายนและกันยายน พ.ศ. 2546 ชิโนฮาระเป็นหนึ่งในผู้ผ่านเข้ารอบสุดท้ายของรางวัลรายเดือน "รางวัลจัมป์สิบสองมังงะหน้าใหม่ดีเด่น" (ジャンプ十二傑新人漫画賞) ในทั้งสองเดือน แม้ว่าจะพลาดรางวัลในทั้งสองครั้ง 
ชิโนฮาระเขียนการ์ตูนเรื่องสั้นสองชุดของเรื่อง"สเก็ต ดานซ์" ในฤดูหนาวและฤดูร้อนของปี พ.ศ. 2549 เสนอให้กับนิตยสาร"อากามารุจัมป์"และ"โชเน็งจัมป์รายสัปดาห์"ตามลำดับ การ์ตูนเรื่องสั้นชุดที่สองเป็นรูปแบบนำร่องให้กับรูปแบบหนังสือการ์ตูน มีความคล้ายกับตอนแรกสุดของซีรี่ส์หลัก การ์ตูนเรื่องยาวของ"สเก็ต ดานซ์"เริ่มตีพิมพ์ในวันที่ 14 กรกฎาคม พ.ศ. 2550 ในนิตยสาร"โชเน็งจัมป์รายสัปดาห์"
ในหนังสือการ์ตูน"สเก็ต ดานซ์"เล่มที่ 15 ซึ่งวางจำหน่ายเมื่อวันที่ 1 กันนายน พ.ศ. 2553 ชิโนฮาระได้ประกาศว่าตนจะได้แต่งงาน
แดร็ก เรซ ไทยแลนด์ ซีซัน 2

แดร็ก เรซ ไทยแลนด์ ซีซัน 2  เป็นรายการเรียลลิตีโชว์ประกวดหา ไทยแลนด์แดร็กซูเปอร์สตาร์ของไทย โดยให้เหล่าผู้แข่งขันได้โชว์ต่างๆ ทั้งโชว์เต้น โชว์ลิปซิงค์ การแสดงต่างๆ และในเรื่องของการแต่งหน้าทำผม รวมไปถึงการตัดเย็บเสื้อผ้าขณะแข่งขัน โดยที่ อารยา อินทรา ยังทำหน้าที่เป็นพิธีกรดำเนินรายการ รวมถึง ปันปัน นาคประเสริฐ ที่ยังเป็นพิธีกรร่วมเช่นเดียวกับซีซันที่ผ่านมา โดยเริ่มออกอากาศวันที่ 11 มกราคม 2562
ผู้ชนะในซีซันนี้คือ #เปลี่ยนทาง 
กติกา.
"ดูบทความหลักที่: แดร็ก เรซ ไทยแลนด์"
ผู้เข้าแข่งขัน.
"(อายุเป็นไปตามช่วงเวลาที่ถ่ายทำรายการ) "
★ ผู้เข้าแข่งขันที่ชนะมินิชาเลนจ์
#เปลี่ยนทาง ผู้เข้าแข่งขันที่ชนะรันเวย์
#เปลี่ยนทาง ผู้เข้าแข่งขันที่ชนะแม็กซี่ชาเลนจ์ 
#เปลี่ยนทาง ผู้เข้าแข่งขันที่ชนะแม็กซี่ชาเลนจ์และรันเวย์
#เปลี่ยนทาง ผู้เข้าแข่งขันที่ทำผลงานในรันเวย์ได้ดีแต่ไม่ได้เป็นผู้ชนะ
#เปลี่ยนทาง ผู้เข้าแข่งขันที่ชนะแม็กซี่ชาเลนจ์และทำผลงานในรันเวย์ได้ดีแต่ไม่ได้เป็นผู้ชนะ
#เปลี่ยนทาง ผู้เข้าแข่งขันที่ชนะแม็กซี่ชาเลนจ์และทำผลงานในรันเวย์ได้ไม่ดีแต่ไม่ได้ลิปซิงก์
#เปลี่ยนทาง ผู้เข้าแข่งขันที่ทำผลงานในรันเวย์ได้ไม่ดีแต่ไม่ได้ลิปซิงก์
#เปลี่ยนทาง ผู้เข้าแข่งขันที่ได้ลิปซิงก์แต่ไม่ตกรอบ
#เปลี่ยนทาง ผู้เข้าแข่งขันที่ถูกคัดออก
#เปลี่ยนทาง ผู้เข้าแข่งขันที่ชนะแม็กซี่ชาเลนจ์แต่ถูกคัดออก
#เปลี่ยนทาง ผู้เข้าแข่งขันที่ทำผลงานในรันเวย์ได้ดีแต่ถูกตัดสิทธิ์ออกจากการแข่งขัน
#เปลี่ยนทาง ผู้เข้าแข่งขันที่ถูกคัดออกไปแล้ว แต่ได้กลับเข้ามาแข่งขันในรายการอีกครั้ง
#เปลี่ยนทาง ผู้เข้าแข่งขันที่ได้เป็น "แดร็ก ป๊อป สตาร์" โดยผู้ชม
#เปลี่ยนทาง ผู้เข้าแข่งขันที่ได้ตำแหน่งนางงามมิตรภาพ
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "ไทยแลนด์ แดรก ซุปเปอร์สตาร์"
#เปลี่ยนทาง ผู้เข้าแข่งขันที่ถูกคัดออกจากการแข่งขัน
#เปลี่ยนทาง ผู้เข้าแข่งขันที่ผ่านเข้ารอบต่อไป
ข้อมูลการออกอากาศ.
Season 2 Casting Special.
"ออกอากาศ 7 มกราคม 2562"
เป็นการคัดเลือกเหล่าผู้เข้าสมัคร ในรอบแรกเป็นการตัดเย็บชุดให้ตุ๊กตาจากเศษวัสดุเหลือใช้ภายในเวลาที่กำหนด ในรอบที่สองเป็นการโชว์ลิปซิงค์ และได้มีการพูดคุยกับผู้สมัครถึงประสบการณ์ชีวิตของแต่ละคน จนกระทั่งได้ผู้เข้ารอบในรายการ 14 คน
ตอนที่ 1 : Re-Born This Way.
"ออกอากาศ 11 มกราคม 2562"
ตอนที่ 2 : Under the Rainbow.
"ออกอากาศ 18 มกราคม 2562"
ตอนที่ 3 : Thai Beauty.
"ออกอากาศ 25 มกราคม 2562"
ตอนที่ 4 : Mother and Daughter.
"ออกอากาศ 1 กุมภาพันธ์ 2562"
ตอนที่ 5 : Hollywood Inspirations.
"ออกอากาศ 8 กุมภาพันธ์ 2562"
ตอนที่ 6 : Power of Speech.
"ออกอากาศ 15 กุมภาพันธ์ 2562"
ตอนที่ 7 : Food Lover.
"ออกอากาศ 22 กุมภาพันธ์ 2562"
ตอนที่ 8 : Heavenly Snatch.
"ออกอากาศ 1 มีนาคม 2562"
ตอนที่ 9 : Thai Musical.
"ออกอากาศ 8 มีนาคม 2562"
ตอนที่ 10 : Family Superheroes.
"ออกอากาศ 15 มีนาคม 2562"
ตอนที่ 11 : White Elephants.
"ออกอากาศ 22 มีนาคม 2562"
ตอนที่ 12 : Queens Reunited.
"ออกอากาศ 29 มีนาคม 2562"
เป็นการรวมตัวกันของผู้เข้าแข่งขันในซีซันสอง M Stranger Fox ไม่ได้มาเนื่องจากป่วยไม่สบาย ในตอนนี้มีการพูดคุยกันเกี่ยวกับเรื่องราวที่เกิดขึ้นในการแข่งขันตั้งแต่เริ่มต้น จนถึงมีการให้คำตอบจากปัญหาคาใจต่างๆ ของผู้ชมที่มีต่อรายการจากพิธีกรและผู้อำนวยการสร้าง หลังจากนั้นได้มีการประกาศผลผู้ที่ได้ตำแหน่ง แดร็ก ป๊อป สตาร์ จากผู้ชมรายการ
ตอนที่ 13 : Final Runway.
"ออกอากาศ 5 เมษายน 2562"
แดร็ก เรซ ไทยแลนด์ ซีซัน 1

แดร็ก เรซ ไทยแลนด์ ซีซัน 1  เป็นรายการเรียลลิตีโชว์ประกวดหา ไทยแลนด์แดร็กซูเปอร์สตาร์ของไทย โดยให้เหล่าผู้แข่งขันได้โชว์ต่างๆ ทั้งโชว์เต้น โชว์ลิปซิงค์ การแสดงต่างๆ และในเรื่องของการแต่งหน้าทำผม รวมไปถึงการตัดเย็บเสื้อผ้าขณะแข่งขัน ในฤดูกาลนี้ อารยา อินทรา ได้มาทำหน้าที่เป็นพิธีกรดำเนินรายการ และ ปันปัน นาคประเสริฐ ที่มาเป็นพิธีกรร่วม โดยเริ่มออกอากาศวันที่ 15 กุมภาพันธ์ 2561
ผู้ชนะคนแรกของรายการคือ นาตาเลีย เพลียแคม (Natalia Pliacam)
กติกา.
"ดูบทความหลักที่: แดร็ก เรซ ไทยแลนด์"
ผู้เข้าแข่งขัน.
"(อายุเป็นไปตามช่วงเวลาที่ถ่ายทำรายการ) "
★ ผู้เข้าแข่งขันที่ชนะมินิชาเลนจ์
#เปลี่ยนทาง ผู้เข้าแข่งขันที่ชนะรันเวย์
#เปลี่ยนทาง ผู้เข้าแข่งขันที่ชนะแม็กซี่ชาเลนจ์ 
#เปลี่ยนทาง ผู้เข้าแข่งขันที่ชนะแม็กซี่ชาเลนจ์และรันเวย์
#เปลี่ยนทาง ผู้เข้าแข่งขันที่ทำผลงานในรันเวย์ได้ดีแต่ไม่ได้เป็นผู้ชนะ
#เปลี่ยนทาง ผู้เข้าแข่งขันที่ทำผลงานในรันเวย์ได้ไม่ดีแต่ไม่ได้ลิปซิงก์
#เปลี่ยนทาง ผู้เข้าแข่งขันที่ชนะแม็กซี่ชาเลนจ์และทำผลงานในรันเวย์ได้ไม่ดีแต่ไม่ได้ลิปซิงก์
#เปลี่ยนทาง ผู้เข้าแข่งขันที่ได้ลิปซิงก์แต่ไม่ตกรอบ
#เปลี่ยนทาง ผู้เข้าแข่งขันที่ถูกคัดออก
#เปลี่ยนทาง ผู้เข้าแข่งขันที่ชนะแม็กซี่ชาเลนจ์แต่ได้ลิปซิงก์
#เปลี่ยนทาง ผู้เข้าแข่งขันที่ได้ตำแหน่งนางงามมิตรภาพ
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "ไทยแลนด์ แดรก ซุปเปอร์สตาร์"
#เปลี่ยนทาง ผู้เข้าแข่งขันที่ถูกคัดออกจากการแข่งขัน
#เปลี่ยนทาง ผู้เข้าแข่งขันที่ผ่านเข้ารอบต่อไป
ข้อมูลการออกอากาศ.
ตอนที่ 1 : Contestant's Story.
"ออกอากาศ 15 กุมภาพันธ์ 2561"
ในช่วงแรกหลังจากได้เปิดตัวผู้เข้าแข่งขันทั้ง 10 คน และ พิธีกรทั้งสอง ก็เข้าสู่ช่วงของมินิชาแลนจ์ โดยจะเป็นการถ่าบแบบคลีนซิ่งของ Biore จะมีนายแบบทั้งสองคอยยืดราดน้ำลงมาระหว่างการถ่ายแฟชั่นครั้งนี้ โดยผู้เข้าแข่งขันทั้ง 10 จะต้องใช้ผลิตภัณฑ์เช็ดระหว่างการถ่ายภาพ และภาพที่ถ่ายออกมาดูดีเป็น 3 อันดับแรกได้แก่ Meannie Minaj, Morrigan และ Petchra
หลังจากที่ Morrigan ชนะมินิชาแลนจ์ในคร้งแรก Morrigan จึงได้สิทธิ์ในการเลือกของให้กับตัวเองและผู้เข้าแข่งขันทุกคนมาเป็นหนึ่งในการประดิษฐ์ชุดในการเดินรันเวย์
ตอนที่ 2 : The Power Of Love.
"ออกอากาศ 22 กุมภาพันธ์ 2561"
ตอนที่ 3 : Curtain to Couture.
"ออกอากาศ 1 มีนาคม 2561"
ตอนที่ 4 : Drag Race Thailand Debut Season Award.
"ออกอากาศ 8 มีนาคม 2561"
ตอนที่ 5 : Snatch Game.
"ออกอากาศ 15 มีนาคม 2561"
ตอนที่ 6 : Commercial, Commercial.
"ออกอากาศ 22 มีนาคม 2561"
ตอนที่ 7 : Twins.
"ออกอากาศ 29 มีนาคม 2561"
ตอนที่ 8 : Final Runway.
"ออกอากาศ 5 เมษายน 2561"
สโมสรฟุตบอลอาร์บีอาร์ยู จันทบุรี ยูไนเต็ด

สโมสรฟุตบอลอาร์บีอาร์ยู จันทบุรี ยูไนเต็ด  เป็นอดีตสโมสรฟุตบอลในประเทศไทย ตั้งอยู่ที่ตำบลเกาะขวาง อำเภอเมือง จังหวัดจันทบุรี
ผู้เล่น.
ผู้เล่นชุดฤดูกาล 2566–67 (ฤดูกาลสุดท้าย).
<templatestyles src="Template:Football squad player/styles.css" />
ฟร็อยเดินชตัท

ฟร็อยเดินชตัท  เป็นเมืองในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันตกเฉียงใต้ห่างจากนครชตุทการ์ทไปราว 84 กิโลเมตร เมืองฟร็อยเดินชตัทตั้งอยู่บนที่ราบสูงบริเวณชายขอบทางตะวันออกของป่าดำ เป็นสถานที่พักผ่อนขึ้นชื่อในด้านอากาศบริสุทธิ์ มีรีสอร์ทและโรงแรมหรูมากมายในเมืองแห่งนี้
เลอรัค

เลอรัค  เป็นเมืองในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ตั้งอยู่ในหุบเขาวีเซอ ใกล้กับพรมแดนประเทศฝรั่งเศสและสวิตเซอร์แลนด์ อุตสาหกรรมหลักของเมืองคือโรงงานช็อกโกแลตยี่ห้อมิลคา (Milka) เมืองมีประชากรทั้งสิ้น 49,213 คน (ค.ศ. 2017)
ชื่อเมืองเลอรัคปรากฎครั้งแรกในเอกสารปีค.ศ. 1102 ในชื่อ "ลอร์ราโค" ("Lorracho") ต่อมาใน ค.ศ. 1403 ก็ได้รับการประกาศเป็นเมืองค้าขายโดยพระเจ้ารูแพร์ทแห่งเยอรมนี
การจัดการทรัพยากรสิ่งแวดล้อม

การจัดการทรัพยากรสิ่งแวดล้อม  คือการจัดการเกี่ยวกับปฏิสัมพันธ์และผลกระทบของสังคมมนุษย์ที่มีต่อสิ่งแวดล้อม การจัดการทรัพยากรสิ่งแวดล้อมมีวัตถุประสงค์เพื่อทำให้มั่นใจว่าบริการของระบบนิเวศจะได้รับการคุ้มครองและบำรุงรักษาสำหรับมนุษย์รุ่นต่อไปในอนาคต รวมทั้งรักษาความสมบูรณ์ของระบบนิเวศไว้โดยพิจารณาจากตัวแปรทางจริยธรรม เศรษฐกิจ และวิทยาศาสตร์ (นิเวศวิทยา) การจัดการทรัพยากรสิ่งแวดล้อมพยายามที่จะระบุปัจจัยที่ได้รับผลกระทบจากความขัดแย้งที่เกิดขึ้นจากการตอบสนองความต้องการและการปกป้องทรัพยากร การจัดการทรัพยากรสิ่งแวดล้อมมีความสัมพันธ์กับการปกป้องสิ่งแวดล้อม ความยั่งยืน และการจัดการภูมิทัศน์แบบบูรณาการ
ฤดูพายุไต้ฝุ่นแปซิฟิก พ.ศ. 2516

ฤดูพายุไต้ฝุ่นแปซิฟิก พ.ศ. 2516 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2516 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2516) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พายุ.
ในปีนี้มีพายุดีเปรสชันเขตร้อนก่อตัวทั้งหมด 25 ลูก ในจำนวนนี้ 21 ลูกพัฒนาเป็นพายุโซนร้อน ในจำนวนพายุโซนร้อน มี 12 ลูกที่พัฒนาขึ้นไปถึงระดับพายุไต้ฝุ่น และ 3 ลูกเป็นพายุซูเปอร์ไต้ฝุ่น
พายุโซนร้อนวิลดา (อาตริง).
! ระยะเวลา
! ความรุนแรง
พายุไต้ฝุ่นแอนิตา.
! ระยะเวลา
! ความรุนแรง
พายุโซนร้อนแคลรา.
! ระยะเวลา
! ความรุนแรง
พายุซูเปอร์ไต้ฝุ่นบิลลี (บีนิง).
! ระยะเวลา
! ความรุนแรง
พายุไต้ฝุ่นดอต.
! ระยะเวลา
! ความรุนแรง
พายุไต้ฝุ่นเอลเลน.
! ระยะเวลา
! ความรุนแรง
พายุโซนร้อนแฟรน (กูริง).
! ระยะเวลา
! ความรุนแรง
พายุไต้ฝุ่นจอร์เจีย.
! ระยะเวลา
! ความรุนแรง
พายุโซนร้อนโฮป.
! ระยะเวลา
! ความรุนแรง
พายุไต้ฝุ่นไอริส (ดาลิง).
! ระยะเวลา
! ความรุนแรง
พายุดีเปรสชันเขตร้อน 11W.
! ระยะเวลา
! ความรุนแรง
พายุโซนร้อนโจน (เอลัง).
! ระยะเวลา
! ความรุนแรง
พายุดีเปรสชันเขตร้อนโกริง.
! ระยะเวลา
! ความรุนแรง
พายุโซนร้อนเคต.
! ระยะเวลา
! ความรุนแรง
พายุดีเปรสชันเขตร้อน 14W.
! ระยะเวลา
! ความรุนแรง
พายุไต้ฝุ่นลูอิส (ฮูลิง).
! ระยะเวลา
! ความรุนแรง
พายุไต้ฝุ่นมาร์ช (อีเบียง).
! ระยะเวลา
! ความรุนแรง
พายุซูเปอร์ไต้ฝุ่นนอรา (ลูมิง).
! ระยะเวลา
! ความรุนแรง
พายุไต้ฝุ่นโอปอล.
! ระยะเวลา
! ความรุนแรง
พายุซูเปอร์ไต้ฝุ่นแพตซี (มีลิง).
! ระยะเวลา
! ความรุนแรง
พายุไต้ฝุ่นรูท (นาร์ซิง).
! ระยะเวลา
! ความรุนแรง
พายุโซนร้อนซาราห์.
! ระยะเวลา
! ความรุนแรง
วันที่ 12 พฤศจิกายน พายุลูกนี้เคลื่อนตัวลงสู่อ่าวเบงกอล และกลายเป็นพายุไซโคลนรหัส 37-73
พายุโซนร้อนเทลมา.
! ระยะเวลา
! ความรุนแรง
พายุโซนร้อนเวรา (โอเปง).
! ระยะเวลา
! ความรุนแรง
พายุหมุนเขตร้อนที่ทรงพลังที่สุดลูกหนึ่งที่พัดเข้าโจมตีวิซายัส เมื่อวันที่ 20 พฤศจิกายน พายุโซนร้อนโอเปงส่งผลกระทบประชาชนราว 3.4 ล้านคน
รายชื่อพายุ.
รายชื่อพายุหมุนเขตร้อนในมหาสมุทรแปซิฟิกตะวันตกเฉียงเหนือ ตั้งโดยศูนย์เตือนไต้ฝุ่นร่วม ชื่อแรกที่ใช้ในปี 2516 คือ วิลดา และชื่อสุดท้ายคือ เวรา
พรรครีพับลิกันฟาสซิสต์

พรรครีพับลิกันฟาสซิสต์ (PFR) เป็นพรรคการเมืองในอิตาลีภายใต้การนำโดยเบนิโต มุสโสลินีในช่วงเยอรมันได้เข้ายึดครองภาคกลางและเหนือของอิตาลีและเป็นพรรคที่ถูกต้องตามกฎหมายเพียงฝ่ายเดียวและได้มีบทบาทในปกครองสาธารณรัฐสังคมอิตาลี มันได้ถูกก่อตั้งขึ้นในฐานะพรรคที่สืบทอดต่อจากพรรคชาตินิยมฟาสซิสต์ซึ่งเป็นพรรคการเมืองที่ต่อต้านราชาธิปไตย ได้มีการถือว่า พระเจ้าวิตโตรีโอ เอมานูเอเลที่ 3 ทรงเป็นผู้ทรยศ ภายหลังจากที่พระองค์ได้ลงพระนามเซ็นสัญญาสงบศึกกับฝ่ายสัมพันธมิตร
เหล่านาวิกโยธินสหรัฐ

เหล่านาวิกโยธินสหรัฐ  หรือเรียก นาวิกโยธินสหรัฐ เป็นเหล่าทัพหนึ่งของกองทัพสหรัฐซึ่งรับผิดชอบต่อการดำเนินปฏิบัติการรบนอกประเทศ (expeditionary) และสะเทินน้ำสะเทินบก เช่นเดียวกับกองทัพเรือ กองทัพบกและกองทัพอากาศ เหล่านาวิกโยธินเป็นหนึ่งในสี่เหล่าทัพในกระทรวงกลาโหมสหรัฐ และหนึ่งในเจ็ดหน่วยที่แต่งเครื่องแบบของสหรัฐ
เหล่านาวิกโยธินเป็นส่วนหนึ่งของกระทรวงทหารเรือสหรัฐตั้งแต่วันที่ 30 มิถุนายน ค.ศ. 1834 โดยปฏิบัติหน้าที่ใกล้ชิดกับกองทัพเรือ นาวิกโยธินดำเนินการสถานที่ทั้งบนบกและเรือการสงครามสะเทินน้ำสะเทินบกที่ล่องทะเลในต่างประเทศรอบโลก นอกจากนี้ ฝูงบินการบินยุทธวิธีของนาวิกโยธินหลายฝูง ซึ่งได้แก่ ฝูงบินเข้าตีเครื่องบินขับไล่ของนาวิกโยธิน เป็นหลัก ยังประจำอยู่ในฝูงบินเรือบรรทุกเครื่องบินของกองทัพเรือและปฏิบัติการจากเรือบรรทุกเครื่องบินด้วย
ประวัติศาสตร์ของเหล่านาวิกโยธินเริ่มต้นเมื่อมีการตั้งนาวิกโยธินภาคพื้นทวีป (Continental Marines) สองกองพันเมื่อวันที่ 10 พฤศจิกายน ค.ศ. 1775 ในฟิลาเดลเฟีย ให้เป็นเหล่าทัพกำลังทหารราบที่สามารถสู้รบทั้งในทะเลและบนฝั่ง ในยุทธบริเวณแปซิฟิกของสงครามโลกครั้งที่สอง เหล่านาวิกโยธินรับบทบาทนำในการทัพสงครามสะเทินน้ำสะเทินบกขนาดใหญ่ โดยรุกจากเกาะหนึ่งไปอีกเกาะหนึ่ง ใน ค.ศ. 2017 เหล่านาวิกโยธินมีกำลังพลประจำการ 186,000 นาย และกำลังพลสำรอง 38,500 นาย เป็นราชการทหารสหรัฐที่เล็กที่สุดในกระทรวงกลาโหมและใช้ระบบยศแบบทหารบกสหรัฐ
เขตฮิงาชิ

เขตฮิงาชิ  มีความหมายว่า เขตตะวันออก เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น
ดูเพิ่ม.
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เทศบาลเมืองบางคูรัด

เทศบาลเมืองบางคูรัด เป็นหน่วยการปกครองส่วนท้องถิ่นระดับเทศบาลเมืองในจังหวัดนนทบุรี มีพื้นที่ครอบคลุมตำบลบางคูรัดในอำเภอบางบัวทองทั้งตำบล เดิมมีฐานะเป็นองค์การบริหารส่วนตำบลบางคูรัด ต่อมาได้รับการจัดตั้งเป็นเทศบาลเมืองเมื่อวันที่ 2 มกราคม พ.ศ. 2562
ประชากร.
มีพื้นที่ 19.7 ตารางกิโลเมตร ประชากร 39,136 คน ปีงบประมาณ พ.ศ. 2560
การแบ่งเขตการปกครอง.
ปัจจุบันเทศบาลเมืองบางคูรัดยังไม่มีการแบ่งเขตย่อยโดยตรง ส่วนตำบลบางคูรัดแบ่งออกเป็นหมู่บ้านรวม 10 หมู่บ้าน ได้แก่
ยอชชีส์ซาฟารี

ยอชชีส์ซาฟารี  เป็นวิดีโอเกมปืนยิงเบาที่พัฒนาและเผยแพร่โดยนินเท็นโดไว้สำหรับซูเปอร์แฟมิคอมใน ค.ศ. 1993 เป็นเกมเดียวในแฟรนไชส์ "มาริโอ" ที่เป็นวิดีโอเกมยิงมุมมองบุคคลที่หนึ่ง และใช้ซูเปอร์สโคปของซูเปอร์แฟมิคอม ผู้เล่นรับบทเป็นมาริโอ และไดโนเสาร์เลี้ยงของเขา ยอชชี เพื่อผจญภัยในภารกิจช่วยอาณาจักรจิวเวอร์รีแลนด์จากคุปปะกับโคกุปปะของมันที่ลักพาตัวผู้นำและขโมยเพชร 12 อัน
วิธีเล่น.
"ยอชชีส์ซาฟารี" เป็นเกมปืนยิงเบา ที่มีมุมมองบุคคลที่หนึ่ง ตัวเกมมี 12 ด่าน และต้องใช้ซูเปอร์สโคป ปืนเบาที่เป็นอุปกรณ์ต่อพ่วงสำหรับซูเปอร์แฟมิคอม ผู้เล่นมองตัวเกมในมุมมองของมาริโอขี่บนหลังยอชชี ไดโนเสาร์เลี้ยงของเขาและใช้ซูเปอรสโคปยิงใส่ศัตรู ในตอนที่ผู้เล่นกำลังยิง เครื่องวัดพลังจะลดลง ถ้ายิงถี่เกินไป จะทำให้มันหมด และก่อให้เกิดการพักระหว่างยิงที่นาน ทำให้ผู้เล่นเสี่ยงที่ะโดนศัตรูโจมตี ในโหมดหลายผู้เล่น ผู้เล่นหนึ่งจะควบคุมมาริโอ ส่วนอีกคนจะคุมยอชชีด้วยตัวควบคุมซูเปอร์แฟมิคอม ในโหมดเดี่ยว ยอชชีจะเคลื่อนที่อัตโนมัติ
หลังจากเลือกด่านบนโลกปกติ (overworld) ผู้เล่นจะต้องเคลียร์ด่านภายในเวลาจำกัด นอกจากศัตรูแล้ว เมื่อผู้เล่นยิงบล็อกที่มีรูปปรัศนีก็จะได้รับเหรียญ และได้รับชีวิตพิเศษโดยการเก็บเหรียญครบ 60 เหรียญ ถ้าแถบชีวิตหมด ผู้เล่นจะแพ้ ถ้าตกลงไปในหลุมโดยมีเหรียญน้อยกว่า 3 เหรียญ หรือไม่สามารถชนะด่านภายในเวลาที่กำหนด เกมจะจบลงถ้าไม่มีชีวิตเหลือ บังคับให้ผู้เล่นเริ่มเกมใหม่ แต่ละด่านมีทางแยกที่ไปยังศัตรูและรางวัลที่ต่างกัน แต่สิ้นสุดที่ทางเดิม ซึ่งจะเป็นทางไปยังด่านบอส ในบรรดาบอสเหล่านี้ ได้แก่ โคกุปปะ, ศัตรูทั่วไปที่มีขนาดใหญกว่า และคุปปะ เมื่อผู่เล่นชนะเกมนี้ ก็จะมีรหัสโกงเกม เมื่อนำไปใส่ในหน้าจอหลัก ก็จะเพิ่มระดับความยากขึ้น
การตอบรับ.
แม้ว่า "ยอชชีส์ซาฟารี" ได้รับความล้มเหลวในเชิงพาณิชย์ ก็ยังมีนิตยสารเกมยกย่องเกมนี้ "จอยแพด" เขียนถึงแอนิเมชันว่าดูลื่นไหล และ "ออฟฟิเชียลนินเท็นโดแมกกาซีน" เขียนถึงธีมกราฟิกที่เหมาะกับ "มาริโอ"ในขณะที่ "นินเท็นโดเพาเวอร์" กล่าวถึงตัวละครที่มีสีสีนและสว่างไสว ทั้ง "จอยแพด" และ "ออฟฟิเชียลนินเท็นโดแมกกาซีน" ยกย่องเสียงดนตรี โดย "จอยแพด" เขียนไว้ว่า เสียงดนตรีดูง่ายแต่ยังคงดี
ความล้มเหลวของ "ยอชชีส์ซาฟารี" บ่งชี้ว่าซูเปอร์สโคปของนินเท็นโดไม่สามารถอยู่รอดในเชิงพาณิชย์ได้ ชิเงรุ มิยาโมโตะ ผู้สร้างมาริโอและยอชชีที่กำลังพัฒนาเกม "ยอชชีส์ไอส์แลนด์" (1995) ในตอนนั้น ไม่ชอบเกม "ยอชชีส์ซาฟารี" ก่อนหน้าเกม "ยอชชีส์ไอแลนด์" เกมที่มียอชชีเป็นตัวละครหลัก ไม่ค่อยได้รับความโด่งดัง และตอนนี้ยังคงมีการปิดบังเกม "ยอชชีส์ซาฟารี"
ฐานทัพอากาศดอนเมือง

ฐานทัพอากาศดอนเมือง  ตั้งอยู่ทางเหนือของใจกลางกรุงเทพมหานครไปราว 40 กิโลเมตร ในแขวงสนามบิน เขตดอนเมือง เป็นฐานทัพหลักของกองทัพอากาศไทย ก่อตั้งขึ้นในปี พ.ศ. 2457
ฐานทัพอากาศดอนเมืองเป็นที่ตั้งของกองบัญชาการทหารอากาศ, หน่วยบัญชาการอากาศโยธิน, พิพิธภัณฑ์กองทัพอากาศ และหน่วยงานอื่นๆของกองทัพอากาศอีกมากมาย นอกจากจะเป็นฐานปฏิบัติการของฝูงบิน 601 กองบิน 6 แล้ว หน่วยบินของกองทัพบกและสำนักงานตำรวจแห่งชาติก็ประจำอยู่ที่ฐานทัพอากาศแห่งนี้เช่นกัน 
ฐานทัพอากาศดอนเมืองเป็นสนามบินแรกที่เริ่มต้นกำลังทางอากาศของประเทศไทย โดยเริ่มต้นจัดตั้งสนามบินดอนเมืองเป็นสนามบินหน้าเมื่อปี พ.ศ. 2469 และเป็นที่ตั้งของกองบินน้อยที่ 6 ซึ่งถือเป็นกองบินทิ้งระเบิดแห่งแรกของไทยสำหรับปฏิบัติการในสงครามมหาเอเชียบูรพา (สงครามโลกครั้งที่สอง) นอกจากนี้ยังเคยเป็นฐานปฏิบัติการและศูนย์ส่งกำลังบำรุงหลักของกองทัพอากาศสหรัฐในช่วงต้นสงครามเวียดนาม สหรัฐอเมริกาเริ่มนำอากาศยานทางทหารเข้ามาประจำที่ฐานดอนเมืองในเดือนเมษายน พ.ศ. 2504 จนกระทั่งสนามบินอู่ตะเภาได้รับการขยายเสร็จในปีพ.ศ. 2509 หน่วยทหารสหรัฐต่างๆที่ดอนเมืองก็ย้ายไปประจำอยู่ที่อู่ตะเภา เหลือเพียงหน่วยทหารเบื้องหลังเพียงไม่กี่หน่วยเท่านั้นที่ประจำอยู่ดอนเมืองจนถึงปี พ.ศ. 2518
สิ่งอำนวยความสะดวก.
ท่าอากาศยานทหาร.
ท่าอากาศยานทหาร เป็นส่วนสำหรับให้บริการในการรับรองบุคคลสำคัญและรับส่งผู้โดยสารของแผนกการท่าอากาศยานทหาร กองบิน 6 ภายในฐานทัพอากาศดอนเมือง แบ่งเป็น 2 ส่วน คือ